section_heading: Mladost i obrazovanje
paragraph_text: Rođena je kao jedna od osmero djece na otoku Noirmoutier, u pokrajini Vendeji, kamo se njena obitelj sklonila pred francuskim revolucionarima. Školovala se kod sestara uršulinki. Godine 1814. ulazi u Družbu sestara Gospe od Milosti (Ordo Dominae Nostrae de Caritate) u Toursu. Godine 1817. polaže redovničke zavjete i dobiva redovničko ime Marija Eufrazija.